*Lēmuma projekts*

**Par projektu** **“Pils ielas (posmā no Kolberģa ielas līdz Kalnadruvu ielai) pārbūve”**

Pamatojoties uz Pašvaldību likuma 4. panta pirmās daļas 2. un 3. punktu, 10. panta pirmās daļas 19. punktu,

ņemot vērā Ministru kabineta 2008. gada 11. marta noteikumu Nr.173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība” 40.1. punktu un Latvijas Pašvaldību savienības 2023. gada 19. jūlija vēstuli Nr.202307/INIC359 “Par tranzītielu definīcijas izvērtēšanu atbilstoši to funkcionālajai nozīmei un finansējumu”,

Alūksnes novada attīstības programmas 2022.-2027. gadam Investīciju plāna 2022.-2027. gadam 1.9.22. punktu,

1. Atbalstīt projekta “Pils ielas (posmā no Kolberģa ielas līdz Kalnadruvu ielai) pārbūve”, turpmāk – projekts, iesnieguma iesniegšanu Satiksmes ministrijā valsts autoceļu fonda apakšprogrammas “Mērķdotācijas pašvaldību autoceļiem (ielām)” līdzekļu saņemšanai.
2. Apstiprināt projekta indikatīvās kopējās izmaksas 1 204 802 EUR (viens miljons divi simti četri tūkstoši astoņi simti divi *euro*), tajā skaitā būvdarbu izmaksas 1 175 620 EUR (viens miljons viens simts septiņdesmit pieci tūkstoši seši simti divdesmit *euro*), autoruzraudzības izmaksas 3 630 EUR (trīs tūkstoši seši simti trīsdesmit *euro*) un būvuzraudzības izmaksas 25 552 EUR (divdesmit pieci tūkstoši pieci simti piecdesmit divi *euro*).
3. Projekta atbalsta gadījumā, nodrošināt Alūksnes novada pašvaldības līdzfinansējumu 301 200,50 EUR (trīs simti viens tūkstotis divi simti *euro* 50 centu) apmērā, kas sastāda 25% no projekta indikatīvajām izmaksām, no pašvaldības 2024. un 2025. gada budžeta līdzekļiem.